Deutsche Telecom AG teatas, et takistab oma võrgus Skype'i iPhone-versiooni kasutamist.    Saksamaa suurim telekommunikatsiooniteenuste pakkuja, kes turustab ainsana Apple'i nutitelefoni viies Euroopa riigis, on kehtestanud teatud internetirakendustele, nagu Skype, karmid piirangud.    Teised euroopa telekommunikatsiooniiettevõtted nagu Hispaania Telefonica ja Vodafone PLC  sarnaseid keelde määrata ei kavatse, vahendab Wall Street Journal.    Poolteist aastat on VoIP (kõned üle interneti) ja kiirsõnumite rakendused kõigis meie andmesidepakettides keelatud," teatas Deutsche Telecomi T-Mobile kõneisik, kelle sõnul selliste rakenduste kasutamine tähendab lepingu rikkumist. Kui klient siiski näiteks Skype'i kasutab, jätab T-Mobile omale õiguse see blokeerida.    Kui klient kasutab Skype'i näiteks mõnes WiFi levilas, on seda raske kontrollida, kuid sideteenuse pakkuja  sõnul on lepingu rikkumine seegi. Tehes aga Skype'i kõnesid üle 3G-võrgu (mida toetab alles iPhoneOS 3.0 järgmine operatsioonisüsteem), tuvastab operaator selle koheselt.    Telefonica sõnul võivad nende iPhone'i kliendid Skype'i kasutada WiFi võrkudes, kuid 3G-võrgus on see keelatud.    Forte.ee    NB! Kliki ka nendele artiklitele: